সরকারি উদ্যোগে সব জেলায় প্রশিক্ষণ ইন্সটিটিউট প্রতিষ্ঠা করে ড্রাইভিংয়ে প্রশিক্ষণ দিয়ে তাদের দক্ষ করে তুলতে হবে। চালক-নিয়োগ নীতিমালা প্রণয়ন করে নিশ্চিত করতে হবে কোনো চালকের শিক্ষাগত যোগ্যতা যেন অবশ্যই মাধ্যমিকের নিচে না হয় (হেলপারকেও কমপক্ষে অষ্টম শ্রেণী পাস হতে হবে)। যারা ইতিমধ্যে গাড়ি চালনা শিখেছে কিন্তু মাধ্যমিক পাস করেনি, তারা উন্মুক্ত বিশ্ববিদ্যালয়ের দেশব্যাপী প্রায় সতেরশ’ স্টাডি সেন্টারের মাধ্যমে দূরশিক্ষণে (ফ্রি-পাঠ্যবই, ই-বুক, ই-প্লাটফর্ম, ওয়েভটিভি-রেডিও, মোবাইল এসডিকার্ডে ভিডিও লেকচার) লেখাপড়া করে মাধ্যমিক সার্টিফিকেট অর্জন করতে পারে। প্রয়োজন শুধু ইচ্ছা আর আয়োজনের।